IN nomine sanctæ  indiuiduæ Trinitatis, Ego LVDOVICVS Dei gratia Francorū Rex. Notum fieri volumus cunctis fidelibus tā præsentibus quā futuris, quod nos pro salute nostra,  stabilitate regni nostri, ad preces Archiepiscoporum, Episcoporū,  Principum regni nostri, Monasteriū CLVNIACENSE nobilius membrum regni nostri, cum omnibus Prioratibus, possessionibus,  pertinentiis suis in regno nostro cōstitutis, in nostra  successorum nostrorum Regum Franciæ defensione, garda,  tutela recipimus. Et quia certū est, quod singuli Prioratus ad Abbatem  Monasterium Cluniacense pertinētes, per Abbates Cluniacenses acquisiti sunt  eis dati ad suam,  Monachorum suorum,  pauperum Christi sustētationem:  quia a fundatione Ordinis Cluniacensis est obseruatum, quod Abbas Cluniacensis Prioratus suos committit regendos,  custodiendos sicut rem suam propriam, cuicumque voluerit de suis Monachis sine aliqua distinctione, electione, vel certæ personæ requisitione, vel nominatione:  eosdem remouet quādo sibi bonum videtur  vtile. Ideo ad tanti gregis Dominici vnitatem sub potestate,  dominio,  obedientia Abbatis,  Monasterij Cluniacensis,  ad preces Priorum,  Monachorum Prioratuum Cluniacensium; nomina Prioratuum in quibus Abbas Cluniacensis habet  exercet supradicta ad suam voluntatem, præsentibus litteris inseri fecimus. Sunt autē hæc nomina, videlicet, Prioratus B. Mariæ de Caritate super Ligerim, quem Gaufridus Antissiodorensis Episcopus,  Guillelmus Comes Niuernensis,  Bernardus de Chailant,  alij fideles regni nostri, ad quos locus ille de Caritate, cum villa  pertinentiis suis omnibus in spiritualibus  temporalibus totaliter pertinebat, HVGONI Abbati,  Monasterio Cluniacensi,  eorum successoribus dederunt, concesserunt, absque vlla retētione, per se  Monachos suos professos omni tempore habendum, tenendum,  possidendum. Prioratus S. Martini de Cāpis,  alij Prioratus qui sequuntur, videlicet, De Leuno, de Monte-desiderio, de Abbatisuilla, de Creispeio, de Nantolio, de Autolio, de Grandicampo, de S. Margareta, de Consiaco, de Gaia, de Vandopera, de Turribus super Maternam, de S. Theobaldo, de S. Margareta, de Floriaco, de Vergeio, de Troaudo, de Magobrio, de Longoponte, de Nongento, de Gracicuria, de Petiueris, de Ponte Monachorum, de Prato iuxta Donziacum, de S. Stephano Niuernensi, de S. Saluatore Niuernēsi, de S. Reueriano, de Luperciaco, de Borbonio, de Paredo, de Amberta, de Caroloco, de Marcigniaco, quem Hugo Abbas Cluniacensis fundauit in patrimonio suo, de Rumilliaco, de Veruasco, de Bugissent, de Domnapetra, de Siluiniaco, de Riuis, de Celsinis, de Volta, de S. Floro, de Portu S. Saturnini. Statuimus insuper,  cōcedimus,  promittimus, quod nos,  successores nostri Reges Frāciæ tenemur, Abbates, qui pro tempore fuerint,  eorum successores,  Monasterium Cluniacense,  Prioratus prædictos manutenere, defendere,  custodire, sicut res proprias,  ipsis Abbati,  Monasterio Cluniacensi garentire, cum omnibus bonis  rebus suis in regno nostro positis, vim  violētiam remouere, damna  iniurias, a quocumque inferantur facere emendari promittimus,  tenemur pro nobis,  successoribus nostris Regibus Frāciæ, quotiens nos, vel successores nostri Reges Franciæ, per Abbatem  Conuentum Cluniacēses fuerimus requisiti. Fortalitia autem, castra  munitiones propter necessitates,  defensiones Coronæ Regni Franciæ publice faciendas, in manu Coronæ Franciæ habebimus, Abbate  Conuentu Cluniacensibus prius requisitis. Prædicta autem aliquo casu extra manum  Coronā regni Franciæ non poterūt ad aliquam aliam personam aliquo modo transferri, siue peruenire. Astantibus in Palatio nostro his, quorum subtitulata sunt nomina, facta sunt hæc, videlicet Guillelmo Dapifero, Gisleberto Buticulario, Hugone Constabulario, Guidone Camerario. Vt autem hæc memoriæ traderentur, scripto commendauimus,  sigilli nostri auctoritate,  nominis nostri impressione, ne a posteris infirmari posset, vel infringi, corroborauimus. Actum publice Aurelianis, anno incarnati Verbi MCXIX, regni nostri vndecimo. Signum Guillelmi Dapiferi. S. Gisleberti Buticularij. S. Hugonis Constabularij. S. Guidonis Camerarij. Data per manum Stephani Cancellarij.